Izvor: Ivo Cagalj/PIXSELL

Dvije su osobe teže ozlijeđene u požaru koji je u ponedjeljak navečer izbio na vozilu parkiranom u privatnoj garaži u Ulici Viktora Vide u Splitu, doznaje se u splitskoj policiji.

Hospitalizirane su u splitskoj bolnici, a prema prvim informacijama zadobile su teže tjelesne ozljede, rekli su u policiji.

Na mjestu požara obavlja se očevid.

Svjedoci navode kako je eksplodiralo osobno vozilo te da su vidjeli trojicu muškaraca kako trče prema dvorištu, s vidljivim ozljedama po licu, piše Slobodna Dalmacija.

Uzroci eksplozije još uvijek nisu poznati.

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.